Στο κόκκινο οι αγορές υπό τον φόβο της ύφεσης | Διεθνής Οικονομία | Η ΚΑΘΗΜΕΡΙΝΗ\nΔΙΕΘΝΗΣ ΟΙΚΟΝΟΜΙΑ 15.08.2019\nΣτο κόκκινο επανέφερε χθες όλες τις ευρωπαϊκές αγορές η είδηση ότι συρρικνώνεται η οικονομία της Γερμανίας και επιβραδύνεται συνολικά η οικονομία της Ευρωζώνης. Επανήλθε, έτσι, η ανησυχία για τον διαφαινόμενο κίνδυνο να διολισθήσει σε ύφεση τόσο η μεγαλύτερη ευρωπαϊκή οικονομία όσο και η παγκόσμια οικονομία, και αντέστρεψε την αισιοδοξία που είχε εμπνεύσει την Τρίτη η διαφαινόμενη αποκλιμάκωση του σινοαμερικανικού εμπορικού πολέμου.\nΤα δυσοίωνα στοιχεία για τη γερμανική οικονομία συνέπεσαν με μιαν εξίσου ανησυχητική είδηση για την Κίνα, καθώς η βιομηχανική παραγωγή στη δεύτερη μεγαλύτερη οικονομία του κόσμου αυξήθηκε τον Ιούλιο με τον χαμηλότερο ρυθμό των τελευταίων 17 ετών. Η είδηση που αντανακλά τη μείωση της παγκόσμιας ζήτησης για κινεζικά προϊόντα, εν μέσω εμπορικού πολέμου, ενέτεινε την ανησυχία των επενδυτών για την παγκόσμια οικονομία. Τα ευρωπαϊκά χρηματιστήρια κατέγραφαν έτσι ζημίες από 1,5% έως και περισσότερο από 2% λίγη ώρα πριν από το κλείσιμο της συνεδρίασης.\nΣε ό,τι αφορά τις αγορές ομολόγων, αντανακλούσαν εμφανώς την ανησυχία για το ενδεχόμενο επικείμενης ύφεσης. Για πρώτη φορά ύστερα από μία και πλέον δεκαετία οι αποδόσεις των δεκαετών ομολόγων του αμερικανικού δημοσίου βρίσκονται σε επίπεδα χαμηλότερα από τις αποδόσεις των διετών. Προδίδουν, έτσι, την απαισιοδοξία των επενδυτών σε ό,τι αφορά την πορεία της αμερικανικής οικονομίας στο εγγύς μέλλον. Την ίδια στιγμή πτωτικά κινούνταν και η Wall Street ενώ οι επενδυτές στρέφονταν ξανά στο ασφαλές καταφύγιο του χρυσού.\nΕν ολίγοις, ο συνδυασμός των ανησυχητικών εξελίξεων μετέτρεψε σε προσωρινή ανάπαυλα την ανάκαμψη που είχαν σημειώσει οι αγορές Ευρώπης και Αμερικής στην αμέσως προηγούμενη συνεδρίαση. Η ευφορία την Τρίτη το βράδυ οφειλόταν στην απόφαση της Ουάσιγκτον να αναβάλει προς το παρόν τους δασμούς που σχεδίαζε να επιβάλει σε κινεζικά προϊόντα, αξίας 300 δισ. δολαρίων. Πρόκειται, πάντως, για μια εβδομάδα μεγάλων αναταράξεων στις διεθνείς αγορές, καθώς άρχισε με τη συντονισμένη πτώση που προκάλεσε τη Δευτέρα η διαφαινόμενη πολιτική ανατροπή στην Αργεντινή.


International moving company – Μία από τις καλύτερες εταιρείες μεταφορών είναι ελληνική! | Εφημερίδα Κοζάνη\nΟΙ ΕΙΣΑΓΓΕΛΕΙΣ «ΤΟ ΚΛΕΙΔΙ» για την ΕΞΟΔΟ από την ΚΡΙΣΗ. Οι διαρκείς προσπάθειες της ΟΚΕ ανέδειξαν τις παρανομίες της ΕΕ που αποκρύπτουν τα κόμματα\nHome Uncategorized International moving company – Μία από τις καλύτερες εταιρείες μεταφορών είναι ελληνική!\nΗ μετακόμιση είναι μία διαδικασία στην οποία πρέπει να ληφθούν υπόψιν πολλοί παράγοντες, ώστε να υλοποιηθεί με ταχύτητα και ασφάλεια. Τις περισσότερες φορές εγείρει θετικά συναισθήματα, αφού μαζί της ξεκινάει ένα νέο ξεκίνημα. Εκτός όμως από τις μεταφορές που γίνονται από ιδιώτες μία international moving company πραγματοποιεί και μεταφορές επαγγελματικού τύπου που αφορούν μετακόμιση μιας ολόκληρης εταιρείας ή μεταφορά εξοπλισμού από πόλη σε πόλη ή από χώρα σε χώρα.\nΣτον τομέα transport επιλέξτε Safeway\nΑμεσότητα σε κάθε μεταφορά\nΌσο μεγάλη και να είναι η μεταφορά που πρόκειται να κάνετε, αν συνεργάζεστε με μία αξιόπιστη εταιρεία δεν έχετε να φοβάστε τίποτα. Η Safeway απασχολεί ένα εξειδικευμένο προσωπικό που σε κάθε πελάτη προσφέρει υψηλής ποιότητας υπηρεσίες σε ανταγωνιστική τιμή, με συνέπεια σε κάθε deadline που έχει οριστεί. Σε όποια χώρα ή πόλη και να θέλετε να μεταφερθείτε, μετά από την εκτίμηση κόστους η εταιρεία σας δίνει ημερομηνία για την ημέρα της μετακόμισης.\nΌχι μόνο τα οχήματα αλλά και οι άνθρωποι που απαρτίζουν την ομάδα μεταφοράς προσφέρουν πάντα τις καλύτερες λύσεις ποιότητας και ταχύτητας. Το προσωπικό έχει παρακολουθήσει σεμινάρια, τα οποία αφορούν τις μετακομίσεις και τους βέλτιστους τρόπους μεταφοράς. Επίσης ετησίως μεγάλο μέρος των οχημάτων αντικαθίσταται από άλλα πιο εξελιγμένα.\nΓια κάθε μεταφορά, είτε μεγάλη είτε μικρή, συντονίζεται ειδική ομάδα για τον προγραμματισμό της. Ακόμα και σε ειδικές μεταφορές με αντικείμενα μεγάλης αξίας, υπάρχουν τρόποι να μεταφερθούν χωρίς να πάθουν το παραμικρό.\nΌλοι οι λόγοι που η εταιρεία Safeway Transport είναι ο κατάλληλος σύμμαχος, είναι:\n· Προσφέρει μία τεράστια γκάμα από υπηρεσίες\n· Το κοστολόγιο προσαρμόζεται σε κάθε ανάγκη\n· Η τήρηση όλων των χρονοδιαγραμμάτων είναι δεδομένη και ποτέ δεν έχει ξεφύγει από τα καθιερωμένα\nΜπείτε στην ιστοσελίδα της εταιρείας για να βρείτε παραπάνω πληροφορίες και όλους τους τρόπους επικοινωνίας.\n«ΚΟΚΚΙΝΑ ΔΑΝΕΙΑ»: Δύο ενημερωτικές εκδηλώσεις σε Κοζάνη & Πτολεμαΐδα διοργανώνει το Επιμελητήριο Κοζάνης\nΠαρουσίαση βιβλίου «ΠΕΛΚΑ ΟΨΕΙΣ ΠΟΛΙΤΙΣΜΟΥ Δρώμενα και ακούσματα από την Αρχαιότητα μέχρι Σήμερα» της Θεοδώρας Λειψιστινού, στη Θεσσαλονίκη


Νοσοκομείο Σαντορίνης: Οι Γιατροί και το προσωπικό θα επανέλθουν το καλοκαίρι με τους τουρίστες – Ανάποδα\nΑρχική ~ Νοτιο Αιγαιο ~ Νοσοκομείο Σαντορίνης: Οι Γιατροί και το προσωπικό θα επανέλθουν το καλοκαίρι με τους τουρίστες\nκατηγορία: Νοτιο Αιγαιο 17 Νοεμβρίου 2016\t54 θεάσεις\nΚινδυνεύει η ζωή των ασθενών στο Νοσοκομείο Σαντορίνης. Παθολογική κλινική λειτουργεί με ένα Παθολόγο και 2 Γενικούς ιατρούς του Κέντρου Υγείας που καταργήθηκε.\nΔεν διαθέτει αξονικό και αιμοδοσία. Δεν πραγματοποιούνται τοκετοί λόγω έλλειψης παιδιάτρων και χειρουργείων.\nΔεν πραγματοποιούνται χειρουργεία. Απλήρωτες εφημερίες και εξαιρέσιμα. Παράνομα Επιδόματα. Αεροδιακομιδές για ψύλλου πήδημα.\nΑμ δε!!! Τώρα που είναι χειμώνας και έφυγαν οι τουρίστες, έφυγαν μαζί τους οι περισσότεροι ιατροί, έφυγαν οι μετακινημένοι ιατροί από Νοσοκομεία του ΕΣΥ (ειδικά του θυγατρικού Νοσοκομείου ΑΤΤΙΚΟΝ). Έφυγε Νοσηλευτικό προσωπικό. Οι Ιατροί και το προσωπικό θα επανέλθουν το καλοκαίρι με τους τουρίστες.\nΜε πληροφορίες από: poedhn.gr\nνοσοκομειο ποεδην σαντορινη Τσίπρας\t2016-11-17\nΣχετικές ετικέτες: νοσοκομειο ποεδην σαντορινη Τσίπρας\nPrevious: Ηλεκτρονικό «φακέλωμα» πριν από το περιουσιολόγιο\nNext: Εμείς στο Αμέrικα…\nΓια εισόδημα 10.000, εισφορά 5.235 ευρώ από το 2019


To «σχολικό» αξεσουάρ που νίκησε τον καύσωνα. Πώς θα το φορέσεις με ενήλικο και σούπερ στιλάτο τρόπο / Fashion / Woman TOC\nTo «σχολικό» αξεσουάρ που νίκησε τον καύσωνα. Πώς θα το φορέσεις με ενήλικο και σούπερ στιλάτο τρόπο\nΗ Κάρι Μπράντσο σήμερα θα του ζητούσε συγγνώμη για την άδικη επίθεση που του εξαπέλυσε κάποτε.\nΜια φορά κι έναν καιρό, η Κάρι Μπράντσο σε ένα επεισόδιο του Sex and the City έβαλε στο στόχαστρο τα λαστιχάκια για τα μαλλιά λέγοντάς στον σύντροφό της Τζακ Μπέργκερ ότι δεν υπάρχει Νεοϋορκέζα που θα τα φορούσε ποτέ. Σήμερα, πάνω από μία δεκαετία αργότερα, μάλλον θα αναθεωρούσε και θα τους ζητούσε συγγνώμη.\nΤο 2019 τα λαστιχάκια για τα μαλλιά, τα αγαπημένα μας «σχολικά» αξεσουάρ που ανταλλάσσαμε με τις κολλητές μας, όχι μόνο είναι μια από τις πιο δυνατές τάσεις, αλλά φοριούνται με εκπληκτικά ενήλικο τρόπο, ακόμα και από άντρες. Είναι επίσης ο καλύτερός μας σύμμαχος ενάντια στον καύσωνα.\nΥπάρχουν φυσικά και άλλοι τρόποι να μαζέψουμε τα μαλλιά μας όταν είναι υπερβολικά ατίθασα ή οι θερμοκρασίες χτυπούν κόκκινο. Όπως οι άκρως θηλυκές και γοητευτικά ρετρό κορδέλες, αλλά η αλήθεια είναι ότι μετά από κάποιες ώρες μπορεί να μας προκαλέσουν πονοκέφαλο. Τα λαστιχάκια για τα μαλλιά, από την άλλη, είναι πιο ευκολοφόρετα. Πώς θα τα εντάξουμε όμως σε ένα λουκ, κάνοντάς τα να δείχνουν κομψά, ακόμα και λαμπερά;\nΜπορούμε να επενδύσουμε σε ένα σατέν ή ακόμα καλύτερα μεταξωτό κομμάτι ή σε κάποιο με λεοπάρ ή καρό σχέδιο, που θα προσθέσει μια έξτρα ενδιαφέρουσα πινελιά στο σύνολο. Μπορούμε επίσης να τα σετάρουμε στο ίδιο χρώμα με το τοπ ή και με ολόκληρο το ντύσιμό μας ή, αντί να τα χρησιμοποιήσουμε για να πιάσουμε τα μαλλιά αλογοουρά, να κάνουμε έναν σοφιστικέ -και αναμφίβολα πιο δροσερό- χαλαρό κότσο.\nΔες πώς φορούν τα λαστιχάκια για τα μαλλιά στο Instagram:\nΣετ από λεοπάρ και μεταλλιζέ λαστιχάκια, Loeffler Randall, www.net-a-porter.com, €40.00\nΣατέν λαστιχάκι μαλλιών Sophie Buhai, www.net-a-porter.com, €105.00\nΣετ από καρό λαστιχάκια, global.accessorize.com, €6.00\nΚεντρική φωτό: @hannahcrosskey\ne-shopping, hair accessories, αλογοουρά, αξεσουάρ, κότσος, λαστιχάκια, μαλλιά, τάση, τρεντ


Στη δημοσιότητα η έκθεση του Γραφείου Προϋπολογισμού της Βουλής για το τρίτο μνημόνιο | Pronews\n20/07/2016 - 15:46 | Τελευταία ενημέρωση: 09/05/2017 - 16:46\nΣτη δημοσιότητα η έκθεση του Γραφείου Προϋπολογισμού της Βουλής για το τρίτο μνημόνιο\nΣτη δημοσιότητα έδωσε το μεσημέρι της Τετάρτης το Γραφείο Προϋπολογισμού του Κράτους στη Βουλή την έκθεσή του για την τήρηση των δημοσιονομικών στόχων της ελληνικής οικονομίας, που τίθενται στον Κρατικό Προϋπολογισμό και στα Μεσοπρόθεσμα Δημοσιονομικά Πλαίσια Στρατηγικής.\nΌπως τονίζεται στην έκθεση, το τρίτο Μνημόνιο «πρέπει να πετύχει» γιατί «δεν υπάρχει άλλος δρόμος για να επιστρέψουμε στην ανάπτυξη».\nΣύμφωνα με το Γραφείο Προϋπολογισμού της Βουλής, το έργο της προσαρμογής δεν έχει τελειώσει γιατί «εκκρεμούν κρίσιμες αποφάσεις για τους επόμενους μήνες ως την αξιολόγηση του Νοεμβρίου 2016. Όμως, η συμφωνία αποτελεί ένα βήμα στην πορεία επιστροφής στην ομαλότητα και, αν εφαρμοσθεί με συνέπεια, θα ανοίξει προοπτικές ανάκαμψης».


Σοσιαλδημοκρατία - Γιώργος Σιακαντάρης: Το δίλημμα του διανοούμενου\nΤο δίλημμα του διανοούμενου\nΜε ή χωρίς εξουσία;\nΓιώργος Σιακαντάρης, Athens Voice, 10/04/2016\nΣτα τέλη του 19ου και στις αρχές του 20ου αιώνα, το τότε Σοσιαλιστικό Κόμμα Γαλλίας σπαράσσεται από τη διαμάχη που αφορούσε το ζήτημα της συμμετοχής ή όχι στις «αστικές κυβερνήσεις». Την ίδια περίοδο ο νεαρός διανοούμενος και βιβλιοκριτικός Λέον Μπλουμ κάνει τα πρώτα βήματα του στην πολιτική.\nΟ Μπλουμ αρχικά δεν συγκινούνταν από την κεντρική πολιτική και προσχώρησε σ’ αυτήν λόγω δυο παραγόντων. Ο πρώτος ήταν η υπόθεση Ντρέιφους και η θέλησή του να καταπολεμήσει τον αντισημιτισμό και ρατσισμό. Ο δεύτερος ήταν η επιρροή ενός άλλου επίσης μεγάλου διανοούμενου και ηγέτη του σοσιαλιστικού κόμματος, του Ζαν Ζορές.\nΟ διανοούμενος Μπλουμ ποτέ δεν αποτέλεσε τυπικό ενεργό κομματικό στέλεχος, αυτό που το λέμε και «κομματόσκυλο». Βαριόταν αφάνταστα τις συνεδριάσεις των κομματικών οργάνων και τις απέφευγε, μα πιο πολύ βαριόταν αυτό που ακολουθούσε μετά από αυτές, την οινοποσία. Μια φορά μάλιστα που του πρόσφεραν να κάτσει μαζί τους για να πιεί, απάντησε «πως δεν διψάει».\nΟ Ζακ Ζυλιάρ στο εξαιρετικό βιβλίο του «Οι Αριστερές της Γαλλίας» (εκδόσεις Πόλις, σε μετάφραση Χριστιάννας Σαμαρά) υποστηρίζει, όσο και αυτό να φαίνεται παράξενο για ένα πολιτικό, πως αυτό που περισσότερο απ’ όλα φοβόταν (ή σιχαινόταν;) ήταν η εξουσία. Φοβόταν τους τακτικιστές και τους τεχνικούς της εξουσίας. Γι’ αυτό ακόμη και όταν έγινε Πρωθυπουργός δήλωνε, «ομολογώ έκανα ό,τι μπορούσα για να αποφύγω την εξουσία επί σειρά ετών».\nΓνωρίζουμε όλοι το τετριμμένο ερώτημα, «μα τι κάνουν οι διανοούμενοι». Το ανακαλύπτουμε κάθε λίγο και λιγάκι στα λεγόμενα μέσα κοινωνικής δικτύωσης. Υπάρχει όμως και ένα άλλο ερώτημα που αφορά το «τι κάνουν οι διανοούμενοι όταν «μπλέκουν» με τα κόμματα και την εξουσία».\nΤο 1901 δημοσιεύεται, ανωνύμως, ένα βιβλίο με τίτλο «Καινούργιες Συζητήσεις του Γκαίτε με τον Έκερμαν». Πολύ αργότερα αποδείχτηκε πως ο συγγραφέας του βιβλίου ήταν ο Λέον Μπλουμ, ο μετέπειτα ηγέτης του Σοσιαλιστικού Κόμματος Γαλλίας και Πρωθυπουργός της χώρας. Πολλά χρόνια αργότερα, ο Χόρχε Σεμπρούν στην μυθιστορηματική παρουσίαση του εγκλεισμού του στο ναζιστικό στρατόπεδο του Μπούχεβαλντ, όπως αυτή καταγράφεται στο βιβλίο του «Τι Ωραία Κυριακή» (Εξάντας, μετάφραση Μπάμπης Λυκούδης», αναφέρεται σ’ ένα φανταστικό διάλογο των Γκαίτε και Έκερμαν με αφορμή το βιβλίο του Μπλουμ.\nΘα μου επιτρέψετε να παραθέσω ένα μεγάλο απόσπασμα από αυτόν τον διάλογο, γιατί σ’ αυτόν είναι συμπυκνωμένη, με ένα νόημα υψηλής διανοητικής και αισθητικής αξίας, η απάντηση στο ερώτημα της σχέσης των διανοουμένων με την εξουσία, από την πιο μικρή, την απλή συμμετοχή σ’ ένα κόμμα, μέχρι την άνοδο στο ανώτατο πολιτειακό αξίωμα.\nΔίνω το λόγο στον Γκαίτε του Σεμπρούν:\n«Το θέμα, φίλε μου, πρόσθεσε ο Γκαίτε, που θα ήθελα να προσεγγίσω με τον Μπλουμ είναι εκείνο των σχέσεων του διανοουμένου, όπως λένε τώρα, με την πολιτική και την εξουσία. Γνωρίζετε τις ιδέες μου επ’ αυτού. Πιστεύω ότι ο διανοούμενος δεν μπορεί να αδιαφορεί για την πολιτική, για τους ανθρώπους της εξουσίας, ότι οφείλει να επιδαψιλεύει σ’ αυτούς τις συμβουλές του και τα φώτα του, υπό τον όρο εντούτοις να παραμείνει εκτός της άμεσης άσκησης της εξουσίας αυτής. Γιατί η διανόηση και η εξουσία είναι πράγματα ολότελα διαφορετικά. Γι αυτό το λόγο άλλωστε οι γνήσιοι διανοούμενοι γνωρίζουν μόνο την αποτυχία όταν αφήνονται να διαστραφούν μέχρι του σημείου να αποδεχθούν την άμεση άσκηση της εξουσίας. Στην περίπτωση αυτή, είτε προσπαθούν να οργανώσουν τις αντιφάσεις της κοινωνικής πραγματικότητας δυνάμει της διανοητικής τους σύλληψης, που είναι από τη φύση της εξελικτική και κατανοητική, και αποτυγχάνουν: η εξουσία της πραγματικότητας και η πραγματικότητα της εξουσίας τους φθείρει, τους απορρίπτει και τους καταδικάζει. Είτε, αντίθετα, υποκύπτουν στις αντιφάσεις της πραγματικότητας, στις τακτικές απαιτήσεις του παρόντος, τις εξυμνούν, τις θεοποιούν υπό τα χαρισματικά είδη της Αρετής, της Ουτοπίας ή των κινητήριων δυνάμεων της Ιστορίας, όπως θέλετε, οπότε οι διανοούμενοι γίνονται οι θεωρητικοί του δεσποτισμού, της απόλυτης αυθαιρεσίας, που καταλήγει να τους καταβροχθίσει κι αυτούς».\nΟ Γκαίτε του Σεμπρούν αποκαλύπτει αυτό που εδώ θα ονομάσω το δίλημμα του διανοουμένου. Μπορεί αυτός να βλέπει και να ακούει ένα σωρό τακτικιστές και «αδαείς» (αδαείς μόνο από την οπτική γωνία του Λόγου, γιατί από την οπτική γωνία των πρακτικών καθηκόντων και των αναγκασμών της πολιτικής, αυτοί καθόλου δεν είναι αδαείς, ίσως είναι και αναγκαίοι) να μιλούν για πολιτική και να μη κάνει τίποτα; Μπορεί να ακούει να μπερδεύονται οι έννοιες, οι αρχές, οι αξίες, να ανατρέπονται τα δεδομένα για χάρη των τακτικών; Να εγκαταλείπονται τα ιδανικά για χάρη των απολαύσεων και να μη παρεμβαίνει; Από την άλλη αντέχεται και αντέχει να μη μιλά, γιατί αυτό απαιτεί, ίσως και ορθά το απαιτεί, το καλό του κόμματος, όταν ο ίδιος νομίζει πως το καλό του κόμματος, καθόλου μα καθόλου δεν είναι εκεί που το βλέπει το ίδιο το κόμμα του; Ή ακόμη χειρότερα, όταν βλέπει πως το καλό του κόμματός του, είναι κακό για το γενικό συμφέρον; Μπορεί να χάνει το χρόνο του με ατέρμονες συζητήσεις, αλλά και ταυτοχρόνως μπορεί να σιωπά, επειδή δεν του αρέσουν τέτοιες συζητήσεις; Μπορεί να γίνεται μόνο καταγραφέας των αντιφάσεων και βεβαιοτήτων των πολιτικών συστημάτων, χωρίς να επιδιώκει να συμβάλλει στην άρση αυτών των αντιφάσεων; Πρέπει να διαλέξει ανάμεσα στην χειραγώγηση της πραγματικότητας και τη γνώση; Υπάρχει όμως πραγματικότητα, αν δεν τη γνωρίζουμε; Και αν τη γνωρίζουμε, μπορούμε να την αλλάξουμε χωρίς να έχουμε την εξουσία; Μα δεν είναι η εξουσία που δημιουργεί την πραγματικότητα και τη γνώση της; Και αν ναι, τότε ο διανοούμενος εδώ δεν έχει κανένα ρόλο; Ή μήπως ακριβώς το αντίθετο; Έχει και παραέχει.\nΤο δίλημμα του διανοούμενου δεν είναι ένα μαθηματικό δίλημμα, γι’ αυτό όχι μόνο δεν έχει βρεθεί η λύση του, αλλά και δεν θα βρεθεί η λύση του. Είναι το δίλημμα της σχέσης Λόγου και Πρακτικής. Είναι όμως αυτή η αντίθεση που κάνει την ανθρωπότητα ανθρωπότητα. Χωρίς αυτήν την αντίθεση ακόμη θα ζούσαμε σε σπηλιές.\nΤο δίλημμα όμως είναι προφανές και παραμένει. Πρέπει οι διανοούμενοι, οι ποιητές, οι επιστήμονες, οι λογοτέχνες, το πνεύμα, η ποίηση, η επιστήμη, η λογοτεχνία να ασκούν εξουσία; Ή μάλλον πιο σωστά τι γίνεται όταν καλούνται να ασκήσουν εξουσία;\nΟ πολιτικός επιστήμονας Νίκος Παπαδάκης στην προσφάτως εκδοθείσα ποιητική, αλλά όχι μόνο, συλλογή του με τον τίτλο « Ό,τι (δεν) θα μπορούσε να είναι αλλιώς» (Εκδόσεις Σιδέρης) και στο ποίημα του «Ζωτικά Ψεύδη», γράφει: «τι μας χωρίζει από την αυταπάτη; Μα η αλήθεια, θα πεις. Λάθος. Είναι η ίδια η ισχύς της αυταπάτης»( σελ.36.\nΑν υπάρχει απάντηση στα διλήμματα του διανοούμενου είναι μόνο μια. Είναι η ισχύς της αυταπάτης πως μπορεί κάποτε να απαλλαγεί από τα διλήμματά του.


Κτήμα εκδηλώσεων Villa Vravrona Tower\nΣτη Villa Vravrona Tower μπορείτε να ζήσετε το δικό σας προσωπικό παραμύθι...\nΗ γαλήνια τοποθεσία, ο ρομαντισμός που αποπνέει κάθε γωνιά του κήπου και ο εντυπωσιακός περιβάλλων χώρος της πισίνας είναι τα τρία συστατικά επιτυχίας για τη δική σας εκδήλωση. Η Villa Vravrona Tower, από την άνοιξη έως το φθινόπωρο, ενοικιάζεται για να διοργανώσετε τη δεξίωση του γάμου σας, τη βάπτιση του μωρού σας, παιδικά πάρτυ, οικογενειακές ή εταιρικές συγκεντρώσεις.\nΤο στέγαστρο της πισίνας (pool pavillion) συνήθως φιλοξενεί τις ροτόντες των εορταζόμενων και των συγγενών τους, ενώ οι υπόλοιπες ροτόντες καλεσμένων εκτείνονται γύρω από την πισίνα και στο γρασίδι μπροστά από τη βίλα. Ο κεντρικός κήπος λειτουργεί ιδανικά ως σημείο τοποθέτησης του welcome drink, τραπεζιού ευχών αλλά και του μπουφέ.\nΣτις υπαίθριες εκδηλώσεις μπορούν να φιλοξενηθούν εως 300 άτομα καθισμένα σε ροτόντες. Συνεργαζόμενα catering που γνωρίζουν το κτήμα και έχουν πραγματοποιήσει εκδηλώσεις με επιτυχία είναι το Avra Catering (υπεύθυνος κ. Μακρυγιώργος) και το Club Service, πρώην Floca (υπεύθυνος κ. Μουστάκας). Ωστόσο, είστε ελεύθεροι να επιλέξετε όποια εταιρία catering εσείς επιθυμείτε.\nΣτη Villa Vravrona Tower διοργανώνονται με επιτυχία μεσημεριανά-απογευματινά πάρτυ βάπτισης...\nΤα ζευγάρια που έχουν εμπιστευτεί το χώρο μας για την ιδιαίτερη στιγμή του γάμου τους αναφέρουν...\nΜε επιτυχία πραγματοποιούνται στο κτήμα μας κοκτέιλ πάρτυ για φίλους ή συνεργάτες...\nΑναζητάτε έναν ξεχωριστό υπαίθριο χώρο για να διοργανώσετε το πάρτυ γενεθλίων του παιδιού σας;\nΟ παραμυθένιος γάμος της Έφης και του Παναγιώτη, την 25η Ιουλίου 2015, ήταν μία...\n24 Ιουνίου 2017. Μία από τις πιο ζεστές μέρες και νύχτες του καλοκαιριού. Όχι μόνο σε θερμοκρασία αλλά και σε συναισθήματα...


Survivor Ελλάδα Τουρκία: Η Κατερίνα Δαλάκα φοράει την μπλούζα του Ατακάν και εξομολογείται! (Video) - Survivor - Athens magazine\nΤης την είπε ο Σάκης Τανιμανίδης!\n19 Μαΐου 2019 21:48


Ταραχή για τα «γαλάζια» ψηφοδέλτια - Ειδήσεις - νέα - Το Βήμα Online\nΤαραχή για τα «γαλάζια» ψηφοδέλτια\nΑνω- κάτω έχουν γίνει στη Νέα Δημοκρατία, με τις λίστες που κυκλοφορούν για «γαλάζιες» υποψηφιότητες στις προσεχείς βουλευτικές εκλογές. Στο εσωτερικό της Ν.Δ. επικρατεί αναστάτωση, καθώς η ονοματολογία προκαλεί, όχι μόνο εκνευρισμό, αλλά έχουν αρχίσει και καταγράφονται γκρίνιες\n18 Απριλίου 2011, 22:02 Ενημερώθηκε: 19 Απριλίου 2011, 07:35\nΆνω- κάτω έχουν γίνει στη Νέα Δημοκρατία, με τις λίστες που κυκλοφορούν για «γαλάζιες» υποψηφιότητες στις προσεχείς βουλευτικές εκλογές. Στο εσωτερικό της Ν.Δ. επικρατεί αναστάτωση, καθώς η ονοματολογία προκαλεί, όχι μόνο εκνευρισμό, αλλά έχουν αρχίσει και καταγράφονται γκρίνιες.\nΟι διαμαρτυρίες είναι έντονες και από πολλούς βουλευτές, καθώς το γεγονός ότι εμφανίζονται διάφορα πρόσωπα να έχουν ήδη λάβει το «πράσινο φως» για τις υποψηφιότητές του, δημιουργεί βαρύ κλίμα.\nΓια να εξουδετερώσει, στο μέγιστο βαθμό, την όποια ενίσχυση των εσωκομματικών διαμαρτυριών, ο εκπρόσωπος της Ν.Δ. κ. Ι. Μιχελάκης, εμφανίστηκε και διέψευσε στην ενημέρωση της Δευτέρας, τις υποψηφιότητες που κυκλοφορούν.\n«Επειδή βλέπω να κυκλοφορούν διάφορες λίστες με ονόματα, σε διάφορες εφημερίδες, θέλω να πω ότι όλα αυτά τα ονόματα δεν ισχύουν» είπε, χωρίς να ερωτηθεί και συμπλήρωσε: «Και δεν ισχύουν, με την έννοια ότι υπάρχει μια ολόκληρη διαδικασία επιλογής των υποψηφίων, η οποία επίσης να σας θυμίσω περνάει κι από τη βάση».\nΠαράλληλα, ο κ. Μιχελάκης, θέλοντας να ακυρώσει και την επιχειρηματολογία όσοι υποστηρίζουν, ότι η ηγεσία έχει δώσει την έγκρισή της σε διάφορα πρόσωπα, επικαλέστηκε τις δημοκρατικές διαδικασίες για την επιλογή των υποψηφίων.\n«Εισηγούνται οι οργανώσεις βάσης, οι νομαρχιακές οργανώσεις, ονόματα τα οποία έρχονται στο κόμμα κι από εκεί θα εγκριθούν. Αυτή είναι η διαδικασία. Όπως επίσης κι αυτό που έχει τονίσει ο Πρόεδρος. Την πρόσκληση σε ανθρώπους από την κοινωνία, που δεν είναι κομματικά στελέχη, δεν είναι εγγεγραμμένοι στο κόμμα, να έρθουν και να στρατευτούν» ανέφερε χαρακτηριστικά.\nΣτην Κοινοβουλευτική Ομάδα, αλλά και σε πολλές νομαρχιακές επιτροπές, καταγράφεται έντονη δυσαρέσκεια, καθώς ορισμένοι βουλευτές και αρκετά στελέχη, υποστηρίζουν, ότι «δεν μπορεί να εμφανίζονται ορισμένοι υποψήφιοι ότι έχουν λάβει το χρίσμα και να εμφανίζονται στις τοπικές κοινωνίες, ως οι εκλεκτοί της νέας ηγεσίας».\nΆλλοι, είναι πιο συγκρατημένοι και υπογραμμίζουν, ότι μπορεί η νέα ηγεσία να μην έχει δώσει «πράσινο φως», αλλά το αποτέλεσμα είναι το ίδιο, με συνέπεια να δημιουργούνται εκρηκτικές καταστάσεις σε πολύ μεγάλο βαθμό.\nΣτο παρασκήνιο, καταγράφονται αρκετές αψιμαχίες, αντεγκλήσεις, ενώ κυριαρχεί η αλληλοϋπονόμευση. Στο «γαλάζιο» στρατόπεδο κυριαρχούν τα κτυπήματα κάτω από τη μέση, αλλά και οι διαρροές προς τα ΜΜΕ με αιχμηρά σχόλια και παραπολιτικά με υπονοούμενα για νέους υποψηφίους.\nΠολλοί «παλαιοί» εκνευρίζονται και ενοχλούνται, καθώς βλέπουν σε αρκετές εκδηλώσεις τοπικών οργανώσεων να καλούνται για ομιλίες, πρόσωπα που δεν είναι βουλευτές, αλλά θεωρούνται όμως υποστηρικτές της νέας ηγεσίας.\nΩς εκ τούτου, πολλοί με τη στάση τους δυσκολεύουν την επιχείρηση του προέδρου της Ν.Δ. Αντ. Σαμαρά να προχωρήσει σε ριζική ανανέωση των ψηφοδελτίων και να προωθηθεί ένα μείγμα νέων συνεργατών και έμπειρων βουλευτών.\nΣτήριξη οικονομικής πολιτικής Καραμανλής\nΣε αυτό το κλίμα, η ηγετική ομάδα της Ν.Δ. προέβη σε στήριξη, της οικονομικής πολιτικής που ακολουθήθηκε επί κυβερνήσεων Καραμανλή, προκαλώντας ποικίλες συζητήσεις.\nΣε μια χρονική στιγμή, που κυριαρχούν στο εσωτερικό της Ν.Δ., οι εισηγήσεις για πλήρη διαχωρισμό της σημερινής ηγεσίας από τις κυβερνήσεις Καραμανλή, το «γαλάζιο» επικοινωνιακό επιτελείο, μίλησε για «πράσινα παραμύθια» για το δημόσιο χρέος.\nΗ αξιωματική αντιπολίτευση κατηγορεί την κυβέρνηση και τις επιρρίπτει ευθύνες για την διόγκωση του χρέους, ενώ υποστηρίζει ότι επί κυβερνήσεων Ν.Δ., το χρέος που δημιουργήθηκε ήταν μόλις επτά δισ. ευρώ.\nΣύμφωνα με τους ισχυρισμούς του αναπληρωτή τομεάρχη Οικονομίας κ. Χρ. Σταϊκούρα, από τα 125 δισ. ευρώ που δανείστηκαν οι κυβερνήσεις Καραμανλή, τα 45 αφορούσαν την αναχρηματοδότηση παλαιότερου χρέους και το καινούργιο χρέος ήταν τα υπόλοιπα 80 δισ. ευρώ.\nΑπό αυτά, με βάσει την «γαλάζια» επιχειρηματολογία, το 62,5% (50 δισ. στα 80) πήγαν για τόκους προηγουμένων ετών, το 12,5% (10 δισ.) πήγε για πληρωμένες εξοπλιστικών προγραμμάτων που παραγγέλθηκαν επί ΠαΣοΚ, κ.α.\n«Τα 73 στα 80 ήταν υποχρεώσεις που άφησε πίσω του το ΠαΣοΚ. Η καθαρή συμβολή των κυβερνήσεων της Ν.Δ. στο χρέος, τα πεντέμισι χρόνια που έμεινε στην εξουσία, ήταν γύρω στα 7 δισ.» αναφέρεται σε ενημερωτικό σημείωμα της αξιωματικής αντιπολίτευσης που συνεχίζει: «Σήμερα το ΠαΣοΚ, όπως όλοι ξέρουμε, μέσα από τη λαίλαπα του ΔΝΤ έχει αυξήσει το χρέος μας πέρα από κάθε σύγκριση με το παρελθόν και από πάνω έχει το θράσος να μιλάει».\nΟ ΠΡΟΕΔΡΟΣ ΤΗΣ ΝΔ, ΑΝΤΩΝΗΣ ΣΑΜΑΡΑΣ, ΣΕ ΣΥΣΚΕΨΗ ΜΕ ΦΟΡΕΙΣ ΚΑΤΑΡΤΙΣΗΣ ΤΟΥ ΠΡΟΓΡΑΜΜΑΤΟΣ (EUROKINISSI // ΓΟΥΛΙΕΛΜΟΣ ΑΝΤΩΝΙΟΥ)


ΠΑΡΆΔΟΣΗ ΛΟΥΛΟΥΔΙΏΝ ΣΕ MICHIGAN LANSING - ΣΕ ΑΠΕΥΘΕΊΑΣ ΣΎΝΔΕΣΗ ΑΝΘΟΚΌΜΟ MICHIGAN LANSING\nΛουλούδια και καλάθια δώρων για Michigan Lansing\nΤΑ ΛΟΥΛΟΎΔΙΑ ΠΟΥ ΠΑΡΑΔΊΔΟΝΤΑΙ ΣΤΟ MICHIGAN LANSING - ΑΝΘΟΠΩΛΕΊΟ ΣΤΗΝ MICHIGAN LANSING ΠΡΟΣΦΈΡΟΝΤΑΣ ΠΑΡΆΔΟΣΗ ΑΥΘΗΜΕΡΌΝ ΛΟΥΛΟΎΔΙΑ\nΛουλούδια για το Michigan Lansing - ανθοπωλείο που παραδίδει αυθημερόν παραδόσεις λουλουδιών σε Michigan Lansing . Χρησιμοποιούμε ένα εκτεταμένο δίκτυο τοπικών Michigan Lansing ανθοπωλεία και τα λουλούδια ανθοδέσμες παραδοθεί στο Michigan Lansing.\nΑΦΉΣΤΕ ΕΜΆΣ ΝΑ ΦΡΟΝΤΊΣΟΥΜΕ ΓΙΑ ΤΑ ΛΟΥΛΟΎΔΙΑ ΣΑΣ ΣΤΟ MICHIGAN LANSING\nΑφήστε τα Λουλούδια για το Michigan Lansing φροντίσει για σας λουλούδια ανά περίσταση, συμπεριλαμβανομένων των Γενεθλίων, ανθοδέσμες, Ημέρα της Μητέρας λουλούδια, Ημέρα του αγίου Βαλεντίνου λουλούδια, το Νεογέννητο Μωρό και πολλά άλλα. Προσφέρουμε μια μεγάλη ποικιλία από λουλούδια, φυτά, λουλούδια, και τα καλάθια σε πολύ ανταγωνιστικές τιμές που δεν θα πρέπει να ταιριάζει οπουδήποτε στο Michigan Lansing. Παραγγείλετε online και να έχουν παράδοση λουλουδιών για το Michigan Lansing ληφθεί μέριμνα από Λουλούδια για το Michigan Lansing.\nΠΑΡΆΔΟΣΗ ΛΟΥΛΟΥΔΙΏΝ ΣΕ MICHIGAN LANSING\nΗ ομάδα Internet Ανθοπωλείο είναι αφοσιωμένοι στο να παρέχουν την υψηλότερη ποιότητα λουλούδια, τα φυτά και τα δώρα που διατίθενται σε Michigan Lansing, η δικαιότερη τιμή είναι δυνατόν. Κάθε πελάτης είναι πολύ σημαντική για εμάς και προσπαθούμε να βάλουμε τα δυνατά μας επαγγελματική προσοχή σε κάθε τάξη. Όλο το προσωπικό μας είναι αφιερωμένο να παρέχει το υψηλότερο επίπεδο εξυπηρέτησης των πελατών για την παράδοση λουλουδιών σε Michigan Lansing.\nΤΟΠΙΚΌ ΑΝΘΟΠΩΛΕΊΟ ΣΑΣ ΣΕ MICHIGAN LANSING\nΠαραδίδουμε λουλούδια ανθοδέσμες σε πάνω από 900 πόλεις σε όλο τον κόσμο. Σε κάθε πόλη, συνεργαζόμαστε με αξιόπιστους τοπικούς ανθοπωλεία, όπως είναι η περίπτωση με το Michigan Lansing. Εργάζονται με αυτό το δίκτυο των τοπικών ανθοπωλεία, είμαστε σε θέση να διασφαλίσουμε την κορυφαία ποιότητα ανθοδέσμες και τα λουλούδια σας θα παραμείνει φρέσκο. Μπορούμε να φροντίσουμε το τελευταίο λεπτό λουλούδι εντολές ή να διατηρήσουμε ένα όμορφο μπουκέτο λουλούδια, μήνες εκ των προτέρων.\nΕπιλεγμένα λουλούδι ανθοδέσμες για παράδοση σε Michigan Lansing


Δημιουργήθηκε : Τετάρτη, 20 Σεπτεμβρίου 2017 13:56 | Εμφανίσεις: 175\nΚαβάλα, 19 Σεπτεμβρίου 2017\nΑνακοίνωση υπ’ αριθμ. 96\nΚΑΙ ΚΩΔΙΚΑ ΠΟΛΙΤΙΚΗΣ ΔΙΚΟΝΟΜΙΑΣ\nΔημοσιεύθηκε στο Φ.Ε.Κ. Α΄ 137/13-09-2017 ο Ν. 4488/17 «Συνταξιοδοτικές ρυθμίσεις Δημοσίου και λοιπές ασφαλιστικές διατάξεις, ενίσχυση της προστασίας των εργαζομένων, δικαιώματα ατόμων με αναπηρίες και άλλες διατάξεις».\nΣτα 122 άρθρα του παραπάνω νόμου, μεταξύ των άλλων περιλαμβάνονται τα έξης:\nΆρθρο 15 « Αχρεωστήτως Καταβληθείσες Εισφορές »\nΠροβλέπεται ευχέρεια είτε επιστροφής των αχρεωστήτως καταβληθεισών ασφαλιστικών εισφορών μετά την ετήσια εκκαθάρισή τους είτε, κατόπιν αιτήσεως του ασφαλισμένου, το υπερβάλλον ποσό να παραμένει στον ΕΦΚΑ ως πιστωτικό υπόλοιπο, συμψηφιζόμενο με τις επόμενες εισφορές\nΆρθρο 20 « Αποσύνδεση ασφάλισης από ιδιότητα »\nΠροβλέπει υπαγωγή των δικηγόρων στον ΕΦΚΑ από την ημερομηνία έναρξης άσκησης του επαγγέλματός τους στην αρμόδια Δ.Ο.Υ. μέχρι την διακοπή της επαγγελματικής τους δραστηριότητας και την διαγραφή τους από την Δ.Ο.Υ. Με την §3 προβλέπεται αναδρομική εφαρμογή της διάταξης από 1/1/2017.\nΜε τα άρθρα 47-49 τροποποιούνται διατάξεις του Κώδικα Πολιτικής Δικονομίας και του Εισαγωγικού Νόμου, εισάγονται σύντομες προθεσμίες εκδίκασης εργατικών υποθέσεων και έκδοσης επ’ αυτών αποφάσεων, εισάγεται ο θεσμός της έκδοσης διαταγής πληρωμής οφειλομένου μισθού, απαλλαγή μερικώς από το δικαστικό ένσημο κλπ.


Οι συγκοινωνίες με την αλήθεια των αριθμών :: Rproject\nΜε οδηγούς που... έχουν τεθεί σε αναστολή και άφαντα λεωφορεία θέλουν να καλύψουν προσωρινά τα περιφερειακά και διαδημοτικά δρομολόγια της Αττικής που παραχωρούν οι ΟΑΣΑ/ΟΣΥ στα ΚΤΕΛ. Eτοιμες από καιρό οι διοικήσεις των αστικών ΚΤΕΛ της περιφέρειας, αφού πρώτα επιδοτήθηκαν με 745.000 ευρώ για να εγκαταστήσουν συστήματα ενοποιημένου ηλεκτρονικού εισιτηρίου στα αστικά λεωφορεία τους -μετά από πρόταση της ομοσπονδίας τον Φεβρουάριο-, το τελευταίο διάστημα αραίωσαν τα δρομολόγια στις πόλεις τους και έθεσαν μεγάλη μερίδα οδηγών σε αναστολή.\nΑπό αυτά τα λεωφορεία, που λείπουν ήδη από τα δρομολόγια της περιφέρειας, διαφήμισε ο πρωθυπουργός ότι θα φέρει νωρίτερα 100 λεωφορεία στην Αττική - και θα τα πληρώσει με «καπέλο» (!).\nΤο αποκαλύπτει ο γ.γ. αστικών ΚΤΕΛ της ΠΟΑΣ και πρόεδρος του αστικού ΚΤΕΛ Λάρισας, Μιχάλης Σακελλαρίου, ο οποίος δήλωσε ετοιμότητα μερικών ωρών να βοηθήσει, «για όσο καιρό χρειαστεί», με αστικά λεωφορεία από διάφορα ΚΤΕΛ της περιφέρειας (από Λάρισα, Πάτρα κ.α.), «εφόσον βεβαίως καλυφθεί το κόστος αυτού του εγχειρήματος, που είναι προφανώς μεγαλύτερο από τις υπάρχουσες συμφωνίες λόγω του μικρού χρονικού διαστήματος εκμετάλλευσης των γραμμών και των εξόδων μεταφοράς των λεωφορείων στην Αθήνα».\nΣε ετοιμότητα είναι ήδη 25 οδηγοί από την Πάτρα μαζί με 12 αρθρωτά 18μετρα από τα δρομολόγια των ΤΕΙ που κάθονται προσωρινά, άλλα 10 λεωφορεία από τη Λάρισα, ενώ «διαθεσιμότητα» για έκτακτο χαρτζιλίκι δηλώνουν και άλλα αστικά ΚΤΕΛ - δεν αποκλείεται να δούμε λεωφορεία ακόμη και από Κρήτη ή Κέρκυρα.\nΣχετικά με το πόσα λεωφορεία κυκλοφορούν στην ευρύτερη Αθήνα, ακούσαμε... τέρατα. Αλλος είπε ότι παρέλαβε 850 λεωφορεία, άλλος ότι επισκευάστηκαν 200 και ο λειτουργικός στόλος αυξήθηκε σε 1.050 ή 1.100 μέσα στην καραντίνα. Στην πραγματικότητα όμως θα μπορούσαν να κυκλοφορήσουν ακόμη και 1.350 λεωφορεία (μετά από μικροεπισκευές) και ώς 250 τρόλεϊ, εάν υπήρχε η πολιτική βούληση και... οι αντίστοιχοι οδηγοί.\nΟ,τι κι αν ακούτε για τους αριθμούς των λεωφορείων, με 2.200 ενεργούς οδηγούς βγαίνουν στους δρόμους έως 770-780 λεωφορεία και 150 τρόλεϊ (2,4 οδηγοί ανά όχημα για να βγουν δρομολόγια, ρεπό και άδειες) σε ρυθμούς Σεπτεμβρίου, ενώ συχνά τον χειμώνα καταγράφονται μέχρι και 250 βάρδιες χωρίς επάνδρωση για διάφορους λόγους.\nΤον Αύγουστο με το «Θερινό ΙΙ» πρόγραμμα κυκλοφόρησαν λιγότερα από 600 και λίγο περισσότερα το δίμηνο Ιουνίου-Ιουλίου, με το «Θερινό Ι». Οι περίπου 500 οδηγοί που θα προσληφθούν στα τέλη της χρονιάς, θα βοηθήσουν για την κυκλοφορία άλλων 200 οχημάτων.\nΟσο για τα 300 μεταχειρισμένα λεωφορεία που θα νοικιάσουμε, στο ετήσιο κόστος των 10,1 εκατ. ευρώ (συν ΦΠΑ) που ανακοινώθηκε, θα πρέπει να προσθέσουμε και το κόστος των επιδοτήσεων στα ΚΤΕΛ (περίπου 25 εκατ. ευρώ ετησίως), που δεν ανακοινώθηκε ακόμη, αλλά έχει προϋπολογιστεί από το Γενικό Λογιστήριο του Κράτους και ψηφιστεί από τη Βουλή. Η πρώτη δόση εγκρίθηκε την περασμένη Παρασκευή.


Αντιγραφάκιας: Τι είναι ο «ηλεκτρονικός Τειρεσίας» χρέους - περιουσίας.\nΤο υπουργείο Οικονομικών και οι τράπεζες εκτιμούν ότι το σύστημα αυτό θα βοηθήσει σημαντικά στην αποτελεσματικότερη διαχείριση των καθυστερούμενων δανείων, κυρίως όμως θα συμβάλει στην ουσιαστική αντιμετώπιση του συνολικού χρέους των επιχειρήσεων μέσα από λύσεις - πακέτο.\nΠληροφορίες αναφέρουν ότι η πρόταση για τη δημιουργία του credit bureau περιλαμβάνεται στην επικαιροποιημένη μελέτη του Ταμείου Χρηματοπιστωτικής Σταθερότητας (ΤΧΣ) για την κατάσταση όλων των «κόκκινων» δανείων και τους ενδεικνυόμενους τρόπους για την αποτελεσματικότερη αντιμετώπισή τους.\nΗ εν λόγω μελέτη, που θα δοθεί στη δημοσιότητα τις επόμενες μέρες, δίνει επίσης έμφαση στον εντοπισμό των «στρατηγικά» κακοπληρωτών.\nΣτο θέμα αναφέρεται στο «Έθνος» στέλεχος του ΤΧΣ που όπως λέει, θα πρέπει να υπάρξουν νομοθετικές παρεμβάσεις προκειμένου οφειλέτες που συστηματικά απορρίπτουν προτάσεις για ρύθμιση των δανείων τους να υποχρεώνονται από κάποιου είδους δικαστικό συμβούλιο, να προχωρήσουν σε διευθέτηση της οφειλής τους.\nΔηλαδή αν οι προτάσεις ρύθμισης αναιτιολόγητα απορρίπτονται από τον δανειολήπτη, τότε θα παρεμβαίνει το δικαστικό συμβούλιο και η απόφασή του θα είναι δεσμευτική για να προχωρήσει η ρύθμιση.\nΕδώ θεωρείται κομβικής σημασίας η αναμόρφωση του θεσμικού πλαισίου, καθώς θα πρέπει να συσταθεί ένα εξειδικευμένο σώμα δικαστικών λειτουργών, που θα «τρέξουν» με ταχύτητα και αποτελεσματικότητα τις υποθέσεις.\nΜία από τις δεσμεύσεις της ελληνικής πλευράς είναι ότι μέχρι τέλος Σεπτεμβρίου οι Αρχές πρέπει να προχωρήσουν στη σύσταση ειδικού τύπου -σε Αθήνα, Θεσσαλονίκη και Πειραιά-, αποκλειστικά για υποθέσεις αφερεγγυότητας επιχειρήσεων και να εισαγάγουν με υπουργική απόφαση ή Προεδρικό Διάταγμα το επάγγελμα του συνδίκου πτώχευσης.\nστις 7/23/2016 10:00:00 μ.μ.


Ρομποτική με Micro:bit - Άρθρα και οδηγοί - Linux User Forum\nAsfodelus Μάρτιος 12, 2021, 6:18μμ #1\nimage1024×500 87.7 KB\nΕίναι μία καλή και προσιτή λύση για την εισαγωγή των μαθητών των Δημόσιων σχολείων στην ρομποτική .\nΓια περισσότερες πληροφορίες δείτε την αρχική δημοσίευση στην e-χώρα του Νικόλα μια υπέροχη σελίδα ενός μαχόμενου εκπαιδευτικού\ne-χώρα του Νικόλα – 25 Aug 20\nΤο micro:bit είναι ένας μικρός υπολογιστής, ανοικτής σχεδίασης με προγραμματιζόμενο ARM επεξεργαστή, ο οποίος αναφέρεται και ως Micro Bit ή και ως BBC Micro Bit. Δημιουργήθηκε από το BBC το 2015 ώστε να διανεμηθεί και να ...


Κοινή διακήρυξη Ελλάδας-Αιγύπτου-Κύπρου: Αυστηρά μηνύματα στην Τουρκία, έμφαση στο έργο της ηλεκτρική διασύνδεσης - ΠΟΛΙΤΙΚΗ - XrimaOnline.gr\nΤην ίδια στιγμή, στο κείμενο της διακήρυξης δίνεται έμφαση στην ηλεκτρική διασύνδεση των τριών χωρών, τονίζοντας ότι μπορεί να συμβάλει στην ενεργειακή ασφάλεια της Ευρώπης.\nΣυγκεκριμένα, οι τρεις ηγέτες κάνουν ιδιαίτερη αναφορά στην υπογραφή της τριμερούς ηλεκτρικής διασύνδεσης των τριών χωρών, έργο που, όπως υπογραμμίζεται, «ενισχύει την οικονομική συνεργασία μας και την ασφάλεια ενεργειακού εφοδιασμού όχι μόνο των εμπλεκομένων χωρών, αλλά και της Ευρώπης», καθώς η ηλεκτρική διασύνδεση θα δημιουργήσει έναν δίαυλο μεταφοράς σημαντικών ποσοτήτων ηλεκτρικής ενέργειας από και προς την Ανατολική Μεσόγειο. Το έργο, όπως αναφέρεται, είναι σημαντικό συστατικό της στρατηγικής ανάπτυξης του Ενεργειακού Διαδρόμου της Ανατολικής Μεσογείου (Eastern Mediterranean Energy Corridor), παρέχοντας μια εναλλακτική πηγή ενεργειακού εφοδιασμού από την περιοχή προς την Ευρωπαϊκή Ένωση και αντίστροφα.


Το πιο θρεπτικό γλυκό του κόσμου, φτιαγμένο από Ιταλό επιστήμονα – Zaxarini\n«Ποιος λέει ότι οι υγιεινές τροφές πρέπει αναγκαστικά να έχουν άσχημη γεύση;» Φαίνεται ότι αυτό το ερώτημα ενέπνευσε τον καρδιολόγο Valerio Sanguigni να δημιουργήσει ένα νόστιμο παγωτό με πολλά συστατικά που ωφελούν τον οργανισμό και ταυτόχρονα αυξάνουν την απόδοση στην άθληση, στους εφήβους.\nΕίναι επιστημονικά αποδεδειγμένο ότι η Ιταλική κουζίνα και τα συστατικά της όπως το ελαιόλαδο, οι ντομάτες και το κόκκινο κρασί συμβάλλουν στην μακροζωία. Ο Sanguini όμως θεωρώντας ότι πολλές τροφές χάνουν τα πλούσια αντιοξειδωτικά στοιχεία τους φτάνοντας στο τραπέζι, αποφάσισε να λύσει αυτό το πρόβλημα με… το παγωτό.\nΓια να αποδείξει την θεωρία του, ο ίδιος τέσταρε τρεις τύπου παγωτού με αντιοξειδωτικά στους φοιτητές του στο Πανεπιστήμιο Rome Tor Vergata. Τους έδωσε λοιπόν μερικά δείγματα από το γλύκισμα, αλλά και απλό παγωτό και στη συνέχεια τους έβαλε να ασκηθούν όσο πιο γρήγορα μπορούσαν σε ένα ποδήλατο. Οι φοιτητές που είχαν καταναλώσει το υπερ-παγωτό φαίνεται ότι τα πήγαν καλύτερα από εκείνους που είχαν από το απλό. Και μιας και κανείς τους δεν ήξερε ποιος έφαγε το κανονικό και ποιος το σπέσιαλ αποκλείστηκε και η περίπτωση της «placebo» εμπειρίας.